На основу члана 26. став 1. тачка 6) Одлуке о месним заједницама на територији општине Ивањица („Службени лист општине Ивањица“, број 9/2018), Изборна комисија за спровођење избора за чланове Савета месних заједница на територији општине Ивањица, на седници одржаној дана 5.4.2019.године, доноси

**О Д Л У К У**

**О ОБРАСЦИМА ЗА СПРОВОЂЕЊЕ ИЗБОРА ЗА ЧЛАНОВЕ САВЕТА**

**МЕСНИХ ЗАЈЕДНИЦА**

**Члан 1.**

Овом Одлуком прописују се обрасци за спровођење избора за чланове Савета месних заједница на територији општине Ивањица, расписаних за 12.5.2019.године.

**Члан 2.**

Поједине радње при спровођењу избора за чланове Савета месних заједница на територији општине Ивањица, вршиће се према обрасцима који су саставни део ове одлуке и то:

1) *Образац ЧСМЗ-1*- Пријава предлога кандидата за члана Савета месне заједнице,

2) *Образац ЧСМЗ-2*- Списак бирача који својим потписима подржавају кандидата за члана Савета месне заједнице,

3) *Образац ЧСМЗ-3*- Решење о утврђивању Изборне листе кандидата за чланове Савета месне заједнице,

4) *Образац ЧСМЗ-4*- Гласачки листић за избор чланова Савета месне заједнице,

5) *Образац ЧСМЗ-5****-*** Контролни листић за проверу исправности гласачке кутије,

6) *Образац ЧСМЗ-6*- Записник о примопредаји изборног материјала пре гласања између Изборне комисије и бирачке комисије,

7) *Образац ЧСМЗ-7*- Записник о раду бирачке комисије на спровођењу гласања и утврђивању резултата гласања за избор члана Савета месне заједнице,

8) *Образац ЧСМЗ-8*- Записник о примопредаји изборног материјала после гласања између бирачке комисије и Изборне комисије,

9) *Образац ЧСМЗ-9*- Пријава домаћих и страних посматрача за праћење рада органа за спровођење избора за члана Савета месне заједнице,

10) *Образац ЧСМЗ-10*- Записник о раду Изборне комисије на утврђивању резултата избора за члана Савета месне заједнице,

11) *Образац ЧСМЗ-11*- Уверење о избору за члана Савета месне заједнице.

**Члан 3.**

Ова Одлука ступа на снагу даном доношења и иста ће бити објављена у „Службеном листу општине Ивањица“ и званичној интернет презентацији Општине.

Број: 013-3/4/2019-01

Дана: 5.4.2019.године. **ПРЕДСЕДНИК КОМИСИЈЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Јована Богдановић